الملكة احمس نفرتارى عميدة الاسره المصريه التمنتاشر Ahmose-Nefertari و اللى الهها المصريين القدماء حسب معتقداتهم. كانت احمس-نفرتارى مرات الملك احموس الاول محرر مصر و طارد الهكسوس والآسيويون, و مؤسس الاسرة الثامنة عشر - اعظم الاسر الحاكمة فى مصر. حكم من 1550 ق.م. حتى 1525 ق.م. لعبت مراته احمس نفرتارى دور بارز فى المعركة اللى انتهت بطرد الغزاه من مصر و كانت اول ست فى التاريخ بتتقلد منصب قيادة فرقه عسكريه كامله و قاتلت بكفاءه شديده. كانت والدة نفرتارى اياح حتب مرات الملك سقنن رع تاعا التانى من ملوك الاسره السبعتاشر, و اتلاقى نقوش بتوضح ان اعح حتب كانت بتشارك ولديها كامس و احمس فى الحكم خلال حرب التحرير للتخلص من الهكسوس. و بيعتقد ان احمس و نفرتارى موش من اب واحد و بيظهر احمس و ليه نفس لون المصريين بينما بتظهر نفرتارى بلون اسود. انجبت نفرتارى سبع ابناء تلات اولاد مات منهم اتنين و اربع بنات مات منهم تلاته, و الابناء اللى فضلو عايشيين هما امنحتب الاول واعح حتب الثانية, و اتجوزت اخوها امنحتب الاول. وقت وفاة احمس الاول بقت الوصى لابنها امنحوتب الاول, و حتى تمكن من بلوغ السن و يصعد العرش, و من المعروف انها كانت لسا عايشه خلال السنة الاولى من عهد تحوتمس الاول, بكدا, يبدو انها كانت لسا عايشه بعد ابنها امنحوتب الاول.